CELEX: 22008D0088
Language: hu
Date: 2008-07-04 00:00:00
Title: Az EGT Vegyes Bizottság 88/2008 határozata ( 2008. július 4. ) az EGT-megállapodás XIX. mellékletének (Fogyasztóvédelem) módosításáról

23.10.2008   
            
            
               HU
            
            
               Az Európai Unió Hivatalos Lapja
            
            
               L 280/25
            
         
      AZ EGT VEGYES BIZOTTSÁG 88/2008 HATÁROZATA
   
   (2008. július 4.)
   az EGT-megállapodás XIX. mellékletének (Fogyasztóvédelem) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIX. mellékletét a 2006. július 7-i 93/2006 EGT vegyes bizottsági határozat (1) módosította.
            
         
               (2)
            
            
               A fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK európai parlamenti és tanácsi rendeletnek a kölcsönös jogsegély vonatkozásában való végrehajtásáról szóló, 2006. december 22-i 2007/76/EK bizottsági határozatot (2) bele kell foglalni a megállapodásba.
            
         
               (3)
            
            
               A fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK európai parlamenti és tanácsi rendeletnek a kölcsönös jogsegély vonatkozásában való végrehajtásáról szóló 2007/76/EK határozat módosításáról szóló, 2008. március 17-i 2008/282/EK bizottsági határozatot (3) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIX. melléklete a 7f. pontot (2006/2004/EK európai parlamenti és tanácsi rendelet) követően a következő ponttal egészül ki:
   
               „7fa.
            
            
               
                  32007 D 0076: a Bizottság 2006. december 22-i 2007/76/EK határozata a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK európai parlamenti és tanácsi rendeletnek a kölcsönös jogsegély vonatkozásában való végrehajtásáról (HL L 32., 2007.2.6., 192. o.), az alábbi módosítással:
               
                           —
                        
                        
                           
                              32008 D 0282: a Bizottság 2008. március 17-i 2008/282/EK határozata (HL L 89., 2008.4.1., 26. o.).”
                        
                     
         2. cikk
   A 2007/76/EK és a 2008/282/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. július 5-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. július 4-én.
      
         
            az EGT Vegyes bizottság részéről
         
         
            az elnök
         
         őfensége Nikolaus von LIECHTENSTEIN herceg
      
   
   
      (1)  HL L 289., 2006.10.19., 34. o.
   
      (2)  HL L 32., 2007.2.6., 192. o.
   
      (3)  HL L 89., 2008.4.1., 26. o.
   
      (4)  Alkotmányos követelmények fennállását nem jelezték.